

EXPUNERE DE MOTIVE

1. CONTEXTUL PROPUNERII

• Motivele și obiectivele propunerii

Parteneriatul în domeniul cercetării și inovării în zona mediteraneeană (PRIMA) este un parteneriat european instituționalizat în temeiul articolului 185 din TFUE, instituit prin Decizia (UE) 2017/1324[[1]](#footnote-2), la care UE participă în cadrul unui un program de cercetare derulat în comun de mai multe state membre.

PRIMA vizează consolidarea capacităților de cercetare și inovare și dezvoltarea cunoștințelor și a soluțiilor inovatoare comune pentru sistemele agroalimentare, pentru a le face sustenabile, precum și pentru alimentarea cu apă și gestionarea apei în manieră integrată în zona mediteraneeană. Atingerea acestui obiectiv strategic va face sistemele de aprovizionare cu apă și sistemele alimentare mai rezistente la schimbările climatice, mai eficiente, mai eficiente din punctul de vedere al costurilor și mai sustenabile din punct de vedere ecologic și social și va contribui la soluționarea în amonte a problemelor legate de deficitul de apă, securitatea alimentară, nutriție, sănătate, bunăstare și migrație.

PRIMA este formată în prezent din nouăsprezece state participante: unsprezece state membre ale UE (Croația, Cipru, Franța, Germania, Grecia, Italia, Luxemburg, Malta, Portugalia, Slovenia și Spania); trei țări asociate la programul Orizont 2020 (Israel, Tunisia și Turcia) și cinci țări terțe care nu sunt asociate la programul Orizont 2020 (Algeria, Egipt, Iordania, Liban și Maroc).

PRIMA a început să funcționeze în 2018 în cadrul precedentului Program-cadru pentru cercetare și inovare (C&I) Orizont 2020. Perioada activă de lansare a cererilor de propuneri în domeniul C&I în cadrul programului Orizont 2020 va dura până în 2024. Contribuția totală prevăzută a Uniunii în cadrul programului Orizont 2020 se ridică la 220 de milioane EUR, iar angajamentele financiare inițiale ale statelor participante au depășit 270 de milioane EUR. În prezent, contribuția Uniunii provine din programul Orizont 2020. Până la sfârșitul anului 2022, PRIMA a finanțat 202 de proiecte colaborative de C&I, cu un buget total de 285.7 milioane EUR, cu o contribuție de la bugetul Uniunii de 142,67 milioane EUR și cu o contribuție din partea statelor participante de 143,03 milioane EUR.

PRIMA a făcut obiectul unei evaluări intermediare în 2022, publicată la 31 mai 2023[[2]](#footnote-3). Potrivit raportului de evaluare intermediară, PRIMA s-a dovedit a fi un instrument eficace pentru colaborarea în domeniul C&I în zona mediteraneeană, punând în aplicare principalele interese din domeniul C&I în conformitate cu prioritățile geopolitice ale UE. Pe baza experienței lor pozitive, majoritatea statelor participante și-au declarat angajamentul pe termen lung față de această inițiativă și au solicitat continuarea participării UE sub forma actuală a unui parteneriat european instituționalizat în temeiul articolul 185 din TFUE.

Prezenta propunere de modificare a Deciziei 2017/1324 (actul de bază al PRIMA) constituie o extindere a funcționării active (publicarea cererilor de propuneri în domeniul C&I) până în 2027 în cadrul actualului program-cadru în domeniul C&I – Orizont Europa. Modificarea va prevedea un buget suplimentar, atât din contribuția financiară a UE din programul Orizont Europa, cât și din contribuțiile financiare ale statelor participante, pentru a asigura continuarea activităților la nivelul actual pentru încă trei ani. Normele de funcționare ale PRIMA vor fi adaptate la normele programului Orizont Europa, inclusiv o mai bună protecție a intereselor financiare ale Uniunii, o mai bună monitorizare și raportare. Extinderea fazei active a PRIMA până în 2027 va alinia această inițiativă la ciclul programului Orizont Europa.

Modificarea actului de bază al PRIMA va permite activităților extinse ale PRIMA să continue urmărirea obiectivelor actuale de abordare a provocărilor existente și emergente legate de sistemele acvatice, agricole și alimentare din regiunea mediteraneeană, promovând în același timp diplomația științifică, facilitând alinierea politicilor naționale în materie de C&I și facilitând colaborarea științifică internațională. Accentul tematic a devenit și mai relevant în ultimii ani, din cauza efectelor tot mai mari ale schimbărilor climatice, a efectelor pandemiei de COVID-19 și a efectului destabilizator al agresiunii ilegale și nejustificate a Rusiei împotriva Ucrainei asupra piețelor agricole fragile din mai multe țări mediteraneene.

• Coerența cu dispozițiile deja existente în domeniul de politică vizat

Domeniile tematice și obiectivele parteneriatului PRIMA în sensul Deciziei (UE) 2017/1324 rămân neschimbate. Accentul tematic pus pe sistemele acvatice, agricole și alimentare în concordanță cu prioritățile actuale ale UE, în special cu Pactul verde european[[3]](#footnote-4) și cu strategia conexă „De la fermă la consumator”[[4]](#footnote-5), precum și cu Strategia privind adaptarea la schimbările climatice[[5]](#footnote-6) și Planul de acțiune privind reducerea la zero a poluării[[6]](#footnote-7). Obiectivele PRIMA sunt, în plus, bine aliniate la obiectivele Strategiei UE în domeniul bioeconomie[[7]](#footnote-8).

Programul C&I Orizont Europa este menit să contribuie la Pactul verde european, iar parteneriatul PRIMA este un instrument specific pentru o contribuție eficace la o serie de obiective ale Pactului verde. Parteneriatul PRIMA este în conformitate în special cu obiectivele clusterului (vi) al programului Orizont Europa: „Alimente, bioeconomie, resurse naturale, agricultură și mediu”. Agenda strategică de cercetare și inovare a PRIMA este pe deplin compatibilă cu planul strategic al clusterului (vi). Programele de lucru anuale ale PRIMA sunt strâns coordonate cu clusterul (vi) care face parte din programele de lucru ale programului Orizont Europa și cu documentele de programare ale misiunilor europene[[8]](#footnote-9) „Un pactul solului pentru Europa”, „Refacerea oceanelor și a apelor noastre” și „Adaptarea la schimbările climatice”, pentru a asigura complementaritatea și sinergiile.

Propunerea de extindere a PRIMA este în concordanță cu criteriile și normele pentru parteneriatele europene instituționalizate prevăzute în Regulamentul privind programul Orizont Europa[[9]](#footnote-10). În particular, ea respectă noile cerințe pentru parteneriatele prevăzute la articolul 185 din TFUE introduse prin Regulamentul privind programul Orizont Europa.

Condiția privind pragul obligatoriu de participare de cel puțin 40 % dintre statele membre prevăzută în anexa III este îndeplinită, întrucât unsprezece state membre, reprezentând 41 % din statele membre ale UE, participă la PRIMA.

Angajamentul pe termen lung al partenerilor, astfel cum se prevede în anexa III punctul 1 litera (d), a fost demonstrat la lansarea parteneriatului PRIMA atunci când majoritatea statelor participante s-au angajat să susțină perioada de finanțare de zece ani. Statele participante și-au reiterat angajamentul în declarația reuniunii ministeriale a Uniunii pentru Mediterana, din iulie 2022[[10]](#footnote-11), în scrisorile lor către Comisie și în declarațiile lor din cadrul Consiliului Competitivitate, din decembrie 2022.

Parteneriatul PRIMA se încadrează în sfera de cuprindere a domeniilor tematice pentru parteneriatele europene instituționalizate definite în anexa VI la Regulamentul privind programul Orizont Europa, în special în domeniul de parteneriat 5 „Soluții ecologice sustenabile, favorabile incluziunii și circulare”, întrucât sistemele acvatice, agricole și alimentare fac parte integrantă din bioeconomie și din biosisteme.

• Coerența cu alte politici ale Uniunii

PRIMA dezvoltă și demonstrează soluții inovatoare care sprijină punerea în aplicare a mai multor politici ale UE. Proiectele finanțate de PRIMA, cu accent tematic pe apă, agricultură și alimente, contribuie la obiectivele politicilor sectoriale, cum ar fi politica în domeniul apei, în particular Directiva-cadru privind apa[[11]](#footnote-12), Politica agricolă comună, Strategia în domeniul bioeconomiei, Strategia privind adaptarea la schimbările climatice și Planul de acțiune pentru economia circulară[[12]](#footnote-13).

Ca instrument de colaborare internațională, PRIMA consolidează cooperarea regională strategică pe termen lung dintre UE și regiunea sud-mediteraneeană, în conformitate cu cadrul de cooperare al UE cu țările din vecinătatea sudică, astfel cum este exprimat în Comunicarea comună pentru o nouă agendă pentru Mediterana[[13]](#footnote-14) și în planul său economic și de investiții, precum și dialogul în materie de politică regională cu partenerii mediteraneeni, girat în cadrul Platformei regionale pentru cercetare și inovare a Uniunii pentru Mediterana (UpM). Noua agendă pentru Mediterana stabilește obiective pentru anii următori vizând construirea unei societăți mai echitabile, mai prospere și mai favorabile incluziunii, în beneficiul oamenilor, în special al tinerilor, în cadrul căreia C&I reprezintă este un element esențial.

În contextul foilor de parcurs ale Uniunii pentru Mediterana în domeniul C&I, parteneriatul PRIMA va fi esențial pentru punerea în aplicare a foii de parcurs privind schimbările climatice, astfel cum s-a recunoscut în Declarația ministerială a Uniunii pentru Mediterana privind C&I, din 2022.

PRIMA sprijină și punerea în aplicare a Abordării globale a UE a C&I[[14]](#footnote-15), care acordă prioritate regiunii mediteraneene ca fiind una dintre regiunile sale de cooperare.

Contribuind la soluționarea problemelor legate de deficitul de apă, de securitatea alimentară, de nutriție, sănătate, bunăstare și migrație, PRIMA va sprijini în mod semnificativ punerea în aplicare a Agendei 2030 a Organizației Națiunilor Unite pentru dezvoltare durabilă, în special a obiectivului de dezvoltare durabilă (ODD) 2 (Fără foamete), a ODD 6 (Apă curată și salubritate), a ODD 10 (Reducerea inegalităților) și a ODD 12 (Consum și producție responsabile), în special în regiunea mediteraneeană.

Prin abordarea interconexiunilor dintre apă, energie și alimente, precum și a dependenței și a impactului lor asupra ecosistemelor, PRIMA joacă un rol important în accelerarea tranziției atât de necesare către o economie verde în regiunea mediteraneeană, promovând soluții de dezvoltare verde și sustenabilă pentru a spori reziliența la schimbările climatice, contribuind astfel la obiectivele Pactului verde european în regiune. Mai precis, activitățile PRIMA din cadrul domeniului tematic al gestionării apei contribuie la realizarea obiectivelor Pactului verde european legate de Planul de acțiune privind reducerea la zero a poluării, de Strategia privind biodiversitatea și de viitorul Plan de acțiune privind gestionarea integrată a nutrienţilor, în timp ce activitățile legate de domeniile tematice privind sistemele agricole și lanțul valoric alimentar vor sprijini punerea în aplicare a Strategiei „De la fermă la consumator”.

PRIMA explorează în continuare sinergii promițătoare cu alte instrumente ale programului Orizont Europa, de exemplu misiunile Orizont Europa, în special misiunile „Un pact al solului pentru Europa” și „Salvați oceanele și apele noastre până în 2030”. PRIMA prevede partajarea cunoștințelor, a infrastructurii și a rețelei sale cu partenerii relevanți pentru a sprijini misiunile prin conceperea unor acțiuni comune specifice (de exemplu, cereri de propuneri coordonate cu misiunea Orizont Europa „Un pact al solului pentru Europa” în planurile anuale de lucru ale PRIMA). PRIMA poate consolida și mai mult dimensiunea internațională a parteneriatelor Orizont Europa[[15]](#footnote-16): Sisteme alimentare sustenabile pentru oameni, planetă și climă; Securitatea apei pentru planetă; Laboratoare vii agroecologice și infrastructuri de cercetare; Agricultura datelor; Sănătatea și bunăstarea animalelor.

PRIMA este complementară și priorității vizând Securitatea alimentară și nutrițională și agricultura durabilă (FNSSA) a dialogului politic la nivel înalt UE-Uniunea Africană privind cooperarea în materie de cercetare și inovare. Prioritatea FNSSA deschide calea partenerilor PRIMA pentru continuarea colaborării panafricane și transeuropene.

2. TEMEI JURIDIC, SUBSIDIARITATE ȘI PROPORȚIONALITATE

• Temei juridic

Propunerea extinde perioada în care Uniunea își continuă participarea la PRIMA, stabilind cadrul juridic necesar pentru a-i permite să funcționeze în temeiul programului-cadru pentru C&I Orizont Europa, precum și al Regulamentului financiar[[16]](#footnote-17), continuând totodată activitățile inițiate în temeiul programului-cadru C&I Orizont 2020.

Modificările propuse se bazează pe temeiul juridic al actului legislativ pe care urmăresc să îl modifice, adică articolul 185 din TFUE și articolul 188 al doilea paragraf din TFUE.

• Subsidiaritate (în cazul competențelor neexclusive)

Principiul subsidiarității se aplică în măsura în care propunerea nu intră sub incidența competenței exclusive a Uniunii Europene. Subsidiaritatea este păstrată prin faptul că propunerea este bazată pe articolul 185 din TFUE, care prevede în mod explicit participarea Uniunii la programele de cercetare derulate de mai multe state membre.

Obiectivele PRIMA, a căror realizare rămâne esențială în prezenta propunere, nu pot fi realizate în mod satisfăcător de către statele membre acționând individual, ținând seama de faptul că există o valoare adăugată evidentă și demonstrabilă în acțiunile întreprinse la nivelul Uniunii, având în vedere amploarea, sfera de cuprindere și complexitatea eforturilor necesare pentru realizarea ambițiilor pe care își propune să le urmărească. În plus, având în vedere că propunerea vizează completarea legislației UE deja existente, această acțiune continuă să fie realizată cel mai bine la nivelul UE, mai degrabă decât prin diverse inițiative naționale. Cu toate acestea, este necesar ca totodată propunerea să continue să completeze și să consolideze activitățile naționale, locale și regionale din zona relevantă.

• Proporționalitate

Propunerea respectă principiul proporționalității deoarece statele membre vor fi responsabile de elaborarea programului comun și de toate aspectele operaționale. Structura dedicată de punere în aplicare (PRIMA-IS) a demonstrat deja că poate pune în aplicare programul în mod eficient și eficace[[17]](#footnote-18). Uniunea va oferi stimulente pentru o mai bună coordonare, va asigura sinergii cu politicile UE și cu prioritățile Orizont Europa, contribuind, în același timp, la ele, va monitoriza punerea în aplicare a programului și va asigura protecția intereselor financiare ale UE.

• Alegerea instrumentului

Prezenta propunere vizează o decizie de modificare a unui act legislativ existent anterior, adoptat în temeiul articolului 185 din TFUE. Pentru acest tip de instrument, articolul 188 alineatul (2) din TFUE prevede că Parlamentul European și Consiliul trebuie să adopte o decizie.

Rezultatele primilor ani de punere în aplicare a PRIMA și indicațiile din cererea de contribuții (a se vedea și secțiunea 3. „Consultarea părților interesate” de mai jos) au arătat că un parteneriat european instituționalizat în temeiul articolul 185 din TFUE este cel mai adecvat mod de a atinge obiectivele PRIMA. Un astfel de parteneriat instituționalizat este, totodată, opțiunea preferată a statelor participante.

Continuarea PRIMA ca inițiativă de parteneriat în temeiul articolului 185 din TFUE ar permite și mai mult dezvoltarea colaborării în curs de derulare cu țările vizate de politica de vecinătate. Uniunea și țările în cauză vor stabili în continuare împreună prioritățile lor reciproce, intrând într-o nouă fază de cooperare, în conformitate cu prioritățile politicii europene de vecinătate.

În plus, un parteneriat european instituționalizat bazat pe articolul 185 din TFUE permite o gamă largă de acțiuni de cercetare și inovare și de contribuții financiare în funcție de sursa de finanțare (programul Orizont Europa sau programe naționale), de modalități de gestionare și de norme care s-au dovedit a fi eficiente în primii ani de punere în aplicare a PRIMA. Acest instrument este adecvat și pentru participarea țărilor terțe.

3. REZULTATELE EVALUĂRILOR *EX POST*, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

• Evaluările *ex post*/verificarea adecvării legislației existente

În 2022, experți terți independenți au efectuat o evaluare intermediară a PRIMA, vizând perioada cuprinsă între începutul derulării parteneriatului PRIMA (2017) și martie 2022.

Evaluarea intermediară a confirmat faptul că PRIMA a înregistrat progrese semnificative în ceea ce privește atingerea obiectivelor sale și că este bine gestionat. PRIMA abordează în mod adecvat provocările de mediu, socioeconomice și politice care sunt esențiale pentru dezvoltarea și sustenabilitatea viitoare a regiunii mediteraneene și joacă un rol unic în ecosistemul mediteraneean de cercetare și inovare. PRIMA a contribuit la promovarea integrării științifice în toate statele participante, permițând în special statelor participante din sudul Mediteranei să își amplifice capacitățile de cercetare și inovare.

Valoarea adăugată a UE la PRIMA este mare, în condițiile în care el contribuie la realizarea principalelor priorități politice, obiective și inițiative ale UE, cum ar fi Pactul verde european, în special Strategia „De la fermă la consumator” și Strategia privind biodiversitatea, Strategia în domeniul bioeconomiei, Strategia privind adaptarea la schimbările climatice și Planul de acțiune privind economia circulară, precum și a obiectivelor generale de dezvoltare sustenabilă.

Raportul de evaluare intermediară recomandă, totodată, acțiuni pentru îmbunătățirea suplimentară a rezultatelor și a impactului PRIMA.

• Consultările cu părțile interesate

Nu s-a efectuat nicio consultare cu părțile interesate. Informațiile culese prin consultarea publică inițială sunt considerate în continuare valabile. Caracterul modificărilor propuse nu necesită o nouă consultare a părților interesate.

• Obținerea și utilizarea expertizei

În contextul evaluării intermediare, a fost publicată o cerere de contribuții, iar rezultatele au fost luate în considerare.

• Evaluarea impactului

Nu a fost efectuată o evaluare a impactului. Analiza inițială și alegerea opțiunilor sunt considerate în continuare valabile. Caracterul modificării nu necesită o nouă evaluare a impactului.

• Adecvarea reglementărilor și simplificarea

Nu se preconizează niciun efect de simplificare deoarece propunerea vizează o extindere a parteneriatului existent.

• Drepturile fundamentale

 Propunerea de decizie nu are consecințe asupra protecției drepturilor fundamentale.

4. IMPLICAȚII BUGETARE

Contribuția totală a Uniunii la inițiativa extinsă este de până la 325 de milioane EUR, incluzând contribuția SEE. Din această sumă, 220 milioane EUR au fost angajate din programul Orizont 2020 pentru perioada de programare 2018 – 2024. 105 de milioane EUR, care urmează să fie angajate în perioada 2025 – 2027, vor proveni din programul Orizont Europa, clusterul (vi) „Alimente, bioeconomie, resurse naturale, agricultură și mediu”.

Cuantumul maxim al contribuției UE la costurile administrative pe întreaga durată a inițiativei este de până la 6 %, ceea ce corespunde sumei de 19,5 milioane EUR din contribuția totală a Uniunii de 325 de milioane EUR.

Contribuția UE este gestionată de structura de punere în aplicare a PRIMA (PRIMA-IS), în urma acordului de delegare și a acordului de transfer de fonduri. Prevederile deciziei și ale acordului de delegare încheiat în 2018 între Comisie și PRIMA-IS trebuie să asigure protejarea intereselor financiare ale UE.

5. ALTE ELEMENTE

• Planuri de punere în aplicare și mecanisme de monitorizare, evaluare și raportare

Punerea în aplicare a inițiativei se va baza pe o agendă strategică actualizată de cercetare și inovare convenită între Comisie și statele participante.

Performanța PRIMA-IS va fi monitorizată prin rapoarte anuale transmise Comisiei Europene spre aprobare de către PRIMA-IS. Ele vor include raportarea progreselor înregistrate în ceea ce privește indicatorii esențiali de performanță și alți parametri prevăzuți în agenda strategică de cercetare și inovare.

Propunerea prevede o evaluare intermediară suplimentară până cel târziu în 2025 și o evaluare finală până cel târziu în 2030.

• Explicații detaliate cu privire la prevederile specifice ale propunerii

Articolul 1 modifică Decizia 2017/1324 și o adaptează la noul cadru de reglementare stabilit prin Regulamentul (UE) 2021/695 privind programul Orizont Europa și prin Regulamentul financiar 2018/1046.

Articolul 1 alineatul (1) prevede modificarea acordurilor internaționale cu cele cinci state participante care nu sunt asociate la programul Orizont Europa.

Articolul 1 alineatul (3) prevede o contribuție financiară suplimentară a Uniunii din partea programului Orizont Europa și specifică linia bugetară din care va fi furnizată contribuția financiară a Uniunii din cadrul programului Orizont Europa.

Articolul 1 alineatul (5) precizează contribuția financiară minimă a statelor participante și extinde durata pentru care această contribuție este angajată, și anume până la 31 decembrie 2031.

Articolul 1 alineatul (6) extinde perioada activă de funcționare a PRIMA până în 2027.

Articolul 1 alineatul (12) introduce noi dispoziții referitoare la accesul la rezultate și la informații privind propunerile.

Articolul 1 alineatul (14) introduce noi dispoziții referitoare la monitorizare și evaluare.

Articolul 1 alineatul (15) introduce noi dispoziții privind confidențialitatea, conflictele de interese și acțiunile, activitățile și angajamentele în curs de derulare.

2023/0207 (COD)

Propunere de

DECIZIE A PARLAMENTULUI EUROPEAN ȘI A CONSILIULUI

de modificare a Deciziei (UE) 2017/1324 în ceea ce privește continuarea participării Uniunii la Parteneriatul în domeniul cercetării și inovării în zona mediteraneeană (PRIMA) în cadrul programului Orizont Europa

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 185 și articolul 188 al doilea paragraf,

având în vedere propunerea Comisiei Europene,

după transmiterea proiectului de act legislativ parlamentelor naționale,

având în vedere avizul Comitetului Economic și Social European[[18]](#footnote-19),

hotărând în conformitate cu procedura legislativă ordinară,

întrucât:

(1) Decizia (UE) 2017/1324 a Parlamentului European și a Consiliului[[19]](#footnote-20) a fost adoptată în temeiul Programului-cadru pentru cercetare și inovare anterior, și anume Orizont 2020, pentru o perioadă care se încheie la 31 decembrie 2028.

(2) În conformitate cu actul de bază al PRIMA, cererile finale de propuneri din cadrul programului anual de lucru relevant vor fi lansate în 2024 și toate acțiunile de C&I indirecte vor fi finalizate până în 2028.

(3) Statele membre care participă la PRIMA și-au declarat intenția de a continua în inițiativa lor comună după 2024 și au solicitat continuarea participării Uniunii în același cadru instituțional de la articolul 185.

(4) Întrucât raționamentul și obiectivele inițiale ale parteneriatului PRIMA sunt încă valabile, iar raportul de evaluare intermediară[[20]](#footnote-21) a concluzionat că PRIMA este un instrument de succes cu valoare adăugată pentru Uniune, este necesar ca Uniunea să continue să ofere sprijin financiar pentru a permite PRIMA să finanțeze acțiuni de cercetare și inovare în cadrul aceleiași sfere de cuprindere tematice până în 2027 și să aducă respectivul instrument în sincronizare cu cadrul financiar multianual (CFM) al Uniunii și cu ciclurile de programare aliniate la CFM ale programelor de C&I. În plus, este necesar ca durata totală a PRIMA să fie extinsă până în 2031 pentru a permite punerea în aplicare deplină a acțiunilor de cercetare și inovare sprijinite.

(5) Este necesar ca sprijinul financiar continuu din partea Uniunii pentru PRIMA să provină din bugetul general al Uniunii alocat programului specific de punere în aplicare a programului Orizont Europa, instituit prin Decizia 2021/764 a Consiliului[[21]](#footnote-22), în special din pilonul II, „Provocări globale și competitivitate industrială europeană”, și din clusterul tematic relevant (vi) „Alimente, bioeconomie, resurse naturale, agricultură și mediu”.

(6) PRIMA este finanțat în temeiul Regulamentului (UE) nr. 1291/2013 al Parlamentului European și al Consiliului[[22]](#footnote-23). În scopul continuării activității sale în 2025 și ulterior, este necesar ca el să fie finanțat și operat în temeiul Regulamentului (UE) 2021/695 al Parlamentului European și al Consiliului[[23]](#footnote-24). Prin urmare, este necesar ca Decizia (UE) 2017/1324 să fie aliniată la cerințele Regulamentului (UE) 2021/695 și ale Regulamentului (UE, Euratom) 2018/1046 al Parlamentului European și al Consiliului[[24]](#footnote-25).

(7) Este necesar ca Decizia (UE) 2017/1324 să fie aliniată la obiectivele și prioritățile în materie de cercetare și inovare ale programului Orizont Europa și la principiile și condițiile generale prevăzute la articolul 10 și în anexele III și VI la Regulamentul (UE) 2021/695. Prin urmare, este necesar ca cel puțin 40 % dintre statele membre să participe la parteneriatul PRIMA extins. În plus, este necesar ca parteneriatul PRIMA să funcționeze într-unul dintre domeniile prioritare pentru parteneriatele europene instituționalizate și ca toate statele participante să își exprime angajamentul financiar pe termen lung. Respectivele condiții sunt deja îndeplinite întrucât rata actuală de participare a statelor membre este de 41 %, parteneriatul PRIMA se încadrează în domeniul prioritar de parteneriat 5: „Biosoluții sustenabile, incluzive și circulare” din anexa VI, iar statele participante și-au declarat angajamentele financiare pe termen lung față de parteneriatul PRIMA.

(8) Este necesar ca valoarea contribuției financiare a Uniunii la parteneriatul PRIMA să facă obiectul unui angajament formal din partea statelor participante de a aduce o contribuție financiară care să fie cel puțin la nivelul contribuției Uniunii. Din acest motiv, este necesar ca respectarea angajamentelor financiare oficiale să fie monitorizată îndeaproape și în mod regulat de către structura de punere în aplicare a PRIMA (PRIMA-IS).

(9) În scopul îndeplinirii obiectivelor PRIMA, este necesar ca totalul contribuției statelor participante să fie cel puțin egal cu contribuția Uniunii. Prin urmare, este necesar ca statele participante să contribuie la fel de mut ca Uniunea în cadrul programului Orizont Europa în conformitate cu principiul prevăzut în anexa III la Regulamentul (UE) 2021/695. Pentru a se asigura faptul că acest principiu este respectat pe deplin, este necesar să fie luate în considerare numai contribuțiile statelor participante efectuate după 31 decembrie 2024.

(10) Pentru a asigura angajamentul lor continuu față de obiectivele PRIMA finanțate în temeiul Regulamentului (UE) 2021/695 și angajamentul față de noi obligații în temeiul Regulamentului (UE) 2021/695 și al Regulamentului (UE, Euratom) 2018/1046, este necesar ca Algeria, Egipt, Iordania, Liban și Maroc să accepte în mod oficial noii termeni și noile condiții care decurg din prezenta decizie de modificare, prin încheierea de acorduri cu Uniunea, sub forma unui schimb de scrisori, de modificare și de completare a acordurilor internaționale existente de cooperare științifică și tehnologică încheiate cu ele. Este necesar ca acest fapt să nu afecteze participarea lor la activitățile PRIMA finanțate în temeiul Regulamentului (UE) nr. 1291/2013.

(11) Este necesar ca suma reprezentând contribuția totală a Uniunii să aibă o valoare maximă. Este necesar să fie posibil, în conformitate cu articolul 16 alineatul (5) din Regulamentul (UE) 2021/695, ca suma reprezentând contribuția Uniunii din programul Orizont Europa la PRIMA să fie majorată cu contribuții din partea țărilor terțe asociate la programul Orizont Europa. Este necesar ca respectiva contribuție din partea statelor participante să fie cel puțin egală cu suma totală cu care se majorează contribuția Uniunii.

(12) Ținând seama de obiectivele PRIMA, este necesar ca entitățile stabilite în țări terțe care nu sunt state participante să fie eligibile pentru a solicita finanțare pentru teme specifice ale cererilor de propuneri prevăzute în programul anual de lucru al PRIMA. Este necesar să fie luate toate măsurile adecvate, inclusiv măsuri contractuale, pentru a proteja interesele financiare ale Uniunii. În acest scop, este necesar să fie încheiate acorduri științifice și tehnologice cu țările terțe în care sunt stabilite astfel de entități.

(13) În timp ce este necesar ca auditurile *ex post* ale cheltuielilor privind acțiunile indirecte finanțate în temeiul Regulamentului (UE) nr. 1291/2013 să fie efectuate în continuare în conformitate cu dispozițiile relevante din regulamentul respectiv, este necesar ca acțiunile indirecte finanțate în cadrul programului Orizont Europa să fie auditate în conformitate cu Regulamentul (UE) 2021/695.

(14) Regulamentul (UE) 2021/695 pune un accent mai mare pe accesul Comisiei la rezultate și la alte informații legate de acțiuni, în scopul elaborării, punerii în aplicare și monitorizării politicilor sau programelor Uniunii în cazul parteneriatelor europene instituționalizate. Prin urmare, este necesar ca PRIMA-IS să asigure accesul Comisiei la toate informațiile legate de acțiunile indirecte pe care le finanțează, inclusiv la contribuțiile și rezultatele beneficiarilor care participă la acțiuni indirecte. Pentru a-și susține interesul, este necesar ca și statele participante să aibă acces la informații referitoare la propuneri care includ solicitanți stabiliți pe teritoriul lor. Este necesar ca aceste drepturi de acces să respecte normele de confidențialitate aplicabile.

(15) Extinderea PRIMA necesită monitorizarea și evaluarea acestui parteneriat în conformitate cu dispozițiile referitoare la programul Orizont Europa. Este necesară efectuarea de către Comisie a unei evaluări intermediare a PRIMA până cel târziu la 31 decembrie 2025 și a unei evaluări finale până cel târziu la 31 decembrie 2031, care să fie integrate în evaluările intermediare și finale ale întregului program Orizont Europa. Este necesar ca evaluările să analizeze calitatea și eficiența PRIMA și progresele înregistrate în direcția atingerii obiectivelor sale. Este necesară publicarea și diseminarea de către Comisie a rezultatelor și concluziilor acestor evaluări. În conformitate cu articolul 10 alineatul (2) litera (c) din Regulamentul (UE) 2021/695, este necesar ca PRIMA să aibă o abordare clară bazată pe ciclul de viață, să fie limitat în timp și să includă condiții pentru eliminarea treptată a finanțării în cadrul Programului Orizont Europa.

(16) Prin urmare, este necesar ca Decizia (UE) 2017/1324 să fie modificată în consecință,

ADOPTĂ PREZENTA DECIZIE:

Articolul 1

Decizia (UE) 2017/1324 se modifică după cum urmează:

(1) Articolul 1 se modifică după cum urmează:

(a) alineatul (1) se înlocuiește cu următorul text:

„1. Uniunea participă la Parteneriatul în domeniul cercetării și inovării în zona mediteraneeană („PRIMA”), un parteneriat european instituționalizat, astfel cum se menționează la articolul 10 alineatul (1) litera (c) din Regulamentul (UE) 2021/695 al Parlamentului European și al Consiliului[[25]](#footnote-26), derulat în comun de Croația, Cipru, Franța, Germania, Grecia, Israel, Italia, Luxemburg, Malta, Portugalia, Slovenia, Spania, Tunisia și Turcia («state participante»), în conformitate cu condițiile prevăzute în prezenta decizie și după notificarea participării lor la activitățile PRIMA prin semnarea unei scrisori de angajament.”;

(b) alineatul (2) se înlocuiește cu următorul text:

„2. Algeria, Egipt, Iordania, Liban și Maroc continuă să fie state participante la activitățile PRIMA finanțate în temeiul articolului 3 alineatul (1) litera (a). În scopul participării lor la activitățile PRIMA finanțate în temeiul articolului 3 alineatul (1) litera (b), ele sunt considerate state participante numai sub rezerva încheierii unui acord, sub forma unui schimb de scrisori, de modificare și de completare a acordurilor internaționale existente de cooperare științifică și tehnologică cu Uniunea și de stabilire a noilor termeni și condiții privind participarea lor la PRIMA.”;

(c) alineatele (3) și (4) se înlocuiesc cu următorul text:

„3. Orice stat membru și orice țară terță asociată la Orizont 2020 sau la Orizont Europa, altele decât cele enumerate la alineatul (1) din prezentul articol, poate participa la PRIMA dacă îndeplinește condiția prevăzută la articolul 4 alineatul (1) litera (c) și dacă respectă, în special, articolul 11 alineatul (5). Ele trebuie să semnează o scrisoare de angajament care să confirme termenii și condițiile participării lor la PRIMA în ceea ce privește Orizont 2020 sau, respectiv, Orizont Europa.

Statele membre și țările terțe asociate la Orizont 2020 sau la Orizont Europa care îndeplinesc condițiile de la primul paragraf, se consideră state participante în sensul prezentei decizii.

4. Orice altă țară terță care nu este asociată la Orizont 2020 sau la Orizont Europa, în afara celor menționate la alineatul (2), poate participa la PRIMA, dacă:

(a) îndeplinește condiția prevăzută la articolul 4 alineatul (1) litera (c) și respectă, în special, articolul 11 alineatul (5);

(b) structura de implementare a PRISMA („PRIMA-IS”) aprobă participarea ei la PRIMA după examinarea relevanței participării ei pentru realizarea obiectivelor PRIMA; și

(c) încheie un acord internațional de cooperare științifică și tehnologică cu Uniunea, care stabilește termenii și condițiile participării sale la PRIMA.

Țările terțe care îndeplinesc condițiile prevăzute la primul paragraf se consideră state participante în sensul prezentei decizii.”;

(2) La articolul 2, alineatul (1) se înlocuiește cu următorul text:

„1. PRIMA contribuie la îndeplinirea obiectivelor generale și specifice ale Regulamentului (UE) 2021/695, în special la cele menționate la articolul 3, și îndeplinește obiectivele generale de consolidare a capacităților de cercetare și inovare și de dezvoltare a cunoștințelor și a soluțiilor inovatoare comune pentru sistemele agroalimentare, astfel încât acestea să devină sustenabile, precum și pentru alimentarea și gestionarea integrată a apei în zona mediteraneeană, astfel încât aceste sisteme, gestionarea lor și aprovizionare din cadrul lor să devină mai rezistente la schimbările climatice, mai eficace, mai eficiente din punctul de vedere al costurilor și mai sustenabile din punct de vedere social și al mediului, precum și să contribuie la soluționarea în amonte a problemelor legate de deficitul de apă, securitatea alimentară, nutriție, sănătate, bunăstare și migrație.” ;

(3) Articolul 3 se modifică după cum urmează:

(a) alineatele (1) și (2) se înlocuiesc cu următorul text:

„1. Contribuția financiară a Uniunii la PRIMA, inclusiv creditele SEE, este egală cu contribuțiile statelor participante la PRIMA. Contribuția Uniunii este de până la 325 000 000 EUR și se distribuie după cum urmează:

(a) până la 220 000 000 EUR din programul Orizont 2020;

(b) până la 105 000 000 EUR din programul Orizont Europa.

Cuantumul contribuției financiare a Uniunii din programul Orizont Europa poate fi majorat prin contribuții din partea țărilor terțe asociate la programul Orizont Europa în conformitate cu articolul 16 alineatul (5) din Regulamentul (UE) 2021/695 dacă contribuția din partea statelor participante menționată la articolul 1 alineatul (1) este cel puțin egală cu creșterea totală a contribuției Uniunii.

2. Contribuția financiară a Uniunii menționată la alineatul (1) litera (a) de la prezentul articol se plătește din creditele din bugetul general al Uniunii alocate părților relevante din programul specific de punere în aplicare a Orizont 2020, instituit prin Decizia 2013/743/UE a Consiliului, în special din partea II „Poziția de lider în sectorul industrial” și din partea III „Provocări societale”, în conformitate cu articolul 57 din Regulamentul (UE) 2021/695 și cu articolul 62 alineatul (1) litera (c) punctul (vii) din Regulamentul (UE, Euratom) 2018/1046.” ;

(b) se introduce următorul alineat (2a):

„2a. Contribuția financiară a Uniunii menționată la alineatul (1) litera (b) de la prezentul articol se plătește din creditele din bugetul general al Uniunii alocate părților relevante ale programului specific de punere în aplicare a programului Orizont Europa, instituit prin Decizia 2021/764 a Consiliului[[26]](#footnote-27), în special din pilonul II, „Provocări globale și competitivitate industrială europeană”, clusterul (vi) „Alimente, bioeconomie, resurse naturale, agricultură și mediu” și în conformitate cu articolul 62 alineatul (1) litera (c) punctul (vii) din Regulamentul (UE, Euratom) 2018/1046.” ;

(4) Articolul 4 se modifică după cum urmează:

(a) la alineatul (1), literele (b), (c) și (d) se înlocuiesc cu următorul text:

„(b) desemnarea de către statele participante sau de către organizațiile desemnate de statele participante a unei entități cu personalitate juridică, astfel cum se menționează la articolul 62 alineatul (1) litera (c) punctul (vii) din Regulamentul (UE, Euratom) nr. 2018/1046, ca PRIMA-IS, care este responsabilă de punerea în aplicare eficientă a PRIMA, de primirea, alocarea și monitorizarea contribuției financiare a Uniunii menționate la articolul 3 alineatul (1) din prezenta decizie, precum și a contribuțiilor statelor participante, dacă este cazul, și de asigurarea faptului că sunt întreprinse toate acțiunile necesare pentru realizarea obiectivelor PRIMA;

(c) angajamentul fiecărui stat participant de a contribui la finanțarea PRIMA cu o contribuție din resurse naționale relevante pentru obiectivele PRIMA care este cel puțin egală cu contribuția Uniunii;

(d) demonstrarea de către PRIMA-IS a capacității sale de a pune în aplicare PRIMA, inclusiv de a primi, de a aloca și de a monitoriza contribuția financiară a Uniunii menționată la articolul 3 alineatul (1) în cadrul gestiunii indirecte a bugetului Uniunii în conformitate cu articolele 62 și 154 din Regulamentul (UE, Euratom) 2018/1046.” ;

(b) alineatul (2) litera (c) se înlocuiește cu următorul text:

„(c) respectarea de către PRIMA-IS a cerințelor de raportare prevăzute la articolul 155 din Regulamentul (UE, Euratom) 2018/1046;”;

(c) alineatul (3) se înlocuiește cu următorul text:

„Comisia evaluează în mod continuu îndeplinirea angajamentelor asumate de statele participante și poate lua măsurile corespunzătoare, inclusiv cele de la articolul 9.”;

(5) Articolul 5 se modifică după cum urmează:

(a) alineatul (1) se înlocuiește cu următorul text:

„1. Statele participante alocă sau iau măsuri de alocare de către organismele lor naționale de finanțare a unor contribuții financiare sau în natură de cel puțin 325 000 000 EUR în perioada cuprinsă între 7 august 2017 și 31 decembrie 2031.” ;

(b) alineatul (6) se înlocuiește cu următorul text:

„6. Contribuțiile menționate la alineatul (2) literele (a), (b) și (c) care sunt considerate contribuții din partea statelor participante se efectuează după adoptarea programului anual de lucru. În cazul în care programul anual de lucru este adoptat în cursul anului de referință menționat la articolul 6 alineatul (2), contribuțiile menționate la alineatul (2) litera (c), care sunt considerate contribuții din partea statelor participante incluse în programul anual de lucru, pot include contribuțiile efectuate începând cu data de 1 ianuarie a anului respectiv. Cu toate acestea, contribuțiile menționate la alineatul (2) litera (c), considerate contribuții din partea statelor participante incluse în primul program anual de lucru, pot include contribuții efectuate după 7 august 2017.”;

(6) Articolul 6 se înlocuiește cu următorul text:

*Articolul 6*

***Activități și punerea în aplicare a PRIMA***

„1. PRIMA sprijină o gamă largă de activități de cercetare și inovare, astfel cum sunt descrise în programul ei anual de lucru, prin intermediul unor:

(a) acțiuni indirecte în sensul Regulamentelor (UE) nr. 1290/2013 și (UE) nr. 2021/695, finanțate de PRIMA-IS în conformitate cu articolul 7 din prezenta decizie, în principal sub formă de granturi în urma unor cereri de propuneri transnaționale deschise, transparente și competitive organizate de PRIMA-IS, incluzând:

(i) acțiuni de cercetare și inovare, precum și acțiuni de inovare;

(ii) acțiuni de coordonare și de sprijinire axate pe diseminare și comunicare, pentru a promova PRIMA și a maximiza impactul acesteia;

(b) activități finanțate de statele participante fără contribuția financiară a Uniunii menționată la articolul 3 alineatul (1) care contribuie la obiectivele PRIMA sau care sunt direct legate de asimilarea rezultatelor proiectelor din cadrul PRIMA și care constau în:

(i) activități selectate în urma unor cereri de propuneri transnaționale deschise, transparente și competitive organizate de PRIMA-IS, gestionate de organismele naționale de finanțare în cadrul programelor naționale ale statelor participante, care acordă sprijin financiar, în principal sub formă de granturi;

(ii) activități în cadrul programelor naționale ale statelor participante, incluzând proiecte transnaționale.

2. PRIMA se pune în aplicare pe baza programelor anuale de lucru care vizează activitățile care urmează să fie întreprinse în perioada 1 ianuarie – 31 decembrie a unui anumit an („anul de referință”). PRIMA-IS adoptă programele anuale de lucru până la data de 31 martie a anului de referință, după obținerea aprobării din partea Comisiei. În ceea ce privește adoptarea programelor de lucru anuale, atât PRIMA-IS, cât și Comisia, acționează fără întârzieri nejustificate. PRIMA-IS pune la dispoziția publicului programul anual de lucru.

3. Activitățile menționate la alineatul (1) literele (a) și (b) pot fi lansate numai în anul de referință și numai după adoptarea programului anual de lucru pentru anul respectiv.

4. În cazul în care programul anual de lucru este adoptat în cursul anului de referință, contribuția financiară a Uniunii menționată la articolul 3 alineatul (1) poate servi la rambursarea costurilor administrative aferente PRIMA-IS suportate începând cu data de 1 ianuarie a respectivului an de referință, în conformitate cu programul anual de lucru. Cu toate acestea, contribuția financiară a Uniunii menționată la articolul 3 alineatul (1) poate servi la rambursarea costurilor administrative aferente PRIMA-IS suportate începând cu 7 august 2017, în conformitate cu primul program anual de lucru.

5. Activitățile pot fi finanțate în cadrul PRIMA numai în cazul în care ele sunt prevăzute în programul anual de lucru. Programul anual de lucru face distincție între activitățile menționate la alineatul (1) litera (a), activitățile menționate la alineatul (1) litera (b) și costurile administrative ale PRIMA-IS. El prevede estimări ale cheltuielilor aferente respective, precum și alocarea bugetară pentru activitățile finanțate prin contribuția financiară a Uniunii menționată la articolul 3 alineatul (1) și pentru activitățile finanțate de către statele participante fără contribuția financiară a Uniunii menționată la articolul 3 alineatul (1). Programul anual de lucru menționează și valoarea estimată a contribuțiilor în natură ale statelor participante, menționate la articolul 5 alineatul (2) litera (b).

6. Programele anuale de lucru aferente unui an de referință modificate și programele anuale de lucru pentru anii următori de referință țin seama de rezultatele cererilor de propuneri anterioare. Ele urmăresc să soluționeze problema acoperirii insuficiente a anumitor teme științifice, în special a celor vizate inițial de activitățile prevăzute la alineatul (1) litera (b) care nu au putut fi finanțate în mod adecvat.

7. Activitățile finale care urmează să fie finanțate, inclusiv cererile finale de propuneri emise în cadrul programelor anuale de lucru relevante, se lansează până la 31 decembrie 2027. În cazuri justificate corespunzător, ele pot fi lansate până la 31 decembrie 2028.

8. Activitățile care urmează să fie finanțate de către statele participante fără contribuția financiară a Uniunii menționată la articolul 3 alineatul (1) pot fi incluse în programul anual de lucru numai în urma unui rezultat pozitiv al evaluării lor externe independente internaționale *inter pares* în raport cu obiectivele PRIMA, astfel cum sunt organizate de PRIMA-IS.

9. Activitățile incluse în programul anual de lucru care sunt finanțate de statele participante în conformitate cu articolul 6 alineatul (1) litera (b) se pun în aplicare în conformitate cu principiile comune care urmează să fie adoptate de PRIMA-IS, după obținerea aprobării din partea Comisiei. Principiile comune țin seama de principiile stabilite în prezenta decizie, în titlul VIII din Regulamentul (UE, Euratom) 2018/1046 și în capitolul II din Regulamentul (UE) 2021/695. După obținerea aprobării din partea Comisiei, PRIMA-IS adoptă și cerințele în materie de raportare de către statelor participante la PRIMA-IS, inclusiv în ceea ce privește indicatorii atribuiți fiecăreia dintre respectivele activități.

10. Activitățile menționate la alineatul (1) litera (b) punctul (i) respectă, pe lângă principiile comune menționate la alineatul (9), și următoarele condiții:

(a) propunerile vizează proiecte transnaționale, cu participarea minimă a cel puțin trei entități juridice independente stabilite în trei țări diferite considerate state participante în conformitate cu prezenta decizie înainte de termenul de transmitere a propunerilor prevăzut în cererea de propuneri relevantă, dintre care:

(i) cel puțin una este stabilită într-un stat membru sau într-o țară terță asociată la Orizont 2020 sau, respectiv, la Orizont Europa, și nu intră sub incidența punctului (ii); și

(ii) cel puțin una este stabilită într-o țară terță menționată la articolul 1 alineatul (2) sau într-o țară terță care se învecinează cu Marea Mediterană;

(b) propunerile se selectează în urma unor cereri de propuneri transnaționale și se evaluează de cel puțin trei experți independenți, pe baza următoarelor criterii de atribuire: excelență, impact, calitate și eficiență a punerii în aplicare;

(c) propunerile se ierarhizează în funcție de rezultatele evaluării. Selecția se realizează de PRIMA-IS și trebuie să respecte respectiva ierarhizare. Statele participante convin asupra unui mod de finanțare adecvat, care permite maximizarea numărului de propuneri ce depășesc pragul și care urmează să fie finanțate pe baza ierarhizării respective, în special prin furnizarea unor sume de rezervă în contul contribuțiilor naționale pentru cererile de propuneri. În cazul în care unul sau mai multe proiecte nu pot fi finanțate, este posibilă selectarea proiectelor imediat următoare în ierarhie.

11. PRIMA-IS monitorizează și raportează anual Comisiei cu privire la punerea în aplicare a tuturor activităților incluse în programul anual de lucru.

12. Orice comunicare sau publicație referitoare la activitățile PRIMA și efectuată în colaborare cu PRIMA, indiferent dacă este efectuată de PRIMA-IS, de un stat participant sau de organismele sale naționale de finanțare sau de participanții la o activitate, se etichetează sau se coetichetează după cum urmează: „[denumirea activității] face parte din programul PRIMA cofinanțat de Uniunea Europeană.” ;

(7) Articolul 7 se înlocuiește cu următorul text:

*Articolul 7*

***Norme de participare și diseminare***

„1. PRIMA-IS se consideră a fi un organism de finanțare în sensul Regulamentului (UE) nr. 1290/2013 și al articolului 2 alineatul (14) din Regulamentul (UE) 2021/695 și furnizează sprijin financiar pentru acțiunile indirecte menționate la articolul 6 alineatul (1) litera (a) din prezenta decizie în conformitate cu normele prevăzute în regulamentele respective și sub rezerva derogărilor prevăzute la prezentul articol.

2. În conformitate cu articolul 17 alineatul (2) din Regulamentul (UE) 2021/695 și prin derogare de la articolul 9 alineatul (1) litera (b) din Regulamentul (UE) nr. 1290/2013 și de la articolul 22 alineatul (2) din Regulamentul (UE) 2021/695, numărul minim de participanți este de trei entități juridice stabilite în trei țări diferite considerate state participante până la termenul de depunere prevăzut în cererea de propuneri relevantă, dintre care cel puțin una este stabilită:

(a) într-un stat membru sau într-o țară terță asociată la Orizont 2020 sau, respectiv, la Orizont Europa, și nu intră sub incidența literei (b); și

(b) într-o țară terță menționată la articolul 1 alineatul (2) sau într-o țară terță care se învecinează cu Marea Mediterană.

3. Prin derogare de la articolul 9 alineatul (3) din Regulamentul (UE) nr. 1290/2013 și de la articolul 22 alineatul (2) din Regulamentul (UE) 2021/695, în cazuri justificate în mod corespunzător prevăzute în programul anual de lucru, condiția minimă este participarea unei entități juridice stabilite într-un stat participant până la termenul de depunere prevăzut în cererea de propuneri relevantă.

4. Prin derogare de la articolul 10 alineatul (1) și alineatul (2) din Regulamentul (UE) nr. 1290/2013 și de la articolul 23 alineatul (1) și alineatul (2) din Regulamentul (UE) 2021/695, următorii participanți sunt eligibili pentru finanțare de către PRIMA-IS:

(a) orice entitate juridică stabilită într-un stat participant sau înființată în temeiul dreptului Uniunii;

(b) orice organizație internațională de interes european, astfel cum este definită la articolul 2 alineatul (1) punctul (12) din Regulamentul (UE) nr. 1290/2013 pentru activitățile PRIMA finanțate în temeiul articolul 3 alineatul (1) litera (a) sau orice organizație de cercetare europeană internațională, astfel cum este definită la articolul 2 alineatul (15) din Regulamentul (UE) 2021/695 pentru activitățile PRIMA finanțate în temeiul articolului 3 alineatul (1) litera (b).

5. În cazul participării unei organizații internaționale sau al participării unei entități juridice stabilite într-o țară care nu este stat participant, niciuna dintre ele nefiind eligibilă pentru finanțare în conformitate cu alineatul (4), se poate acorda finanțare de către PRIMA-IS numai dacă este îndeplinită cel puțin una dintre următoarele condiții:

(a) participarea organizației internaționale sau a entității juridice în cauză este considerată esențială de către PRIMA-IS pentru punerea în aplicare a acțiunii;

(b) participarea unor astfel de entități este prevăzută în programul anual de lucru, iar posibilitatea unei astfel de finanțări este prevăzută în cadrul unui acord științific și tehnologic bilateral sau al oricărui alt acord care asigură protecția intereselor financiare ale Uniunii, care este încheiat între Uniune și organizația internațională sau, în cazul entităților stabilite într-o țară care nu este stat participant, țara în care este stabilită entitatea juridică.

6. Fără a aduce atingere Regulamentului (UE, Euratom) 2018/1046, modelul de acord de grant aplicabil poate prevedea ca și entitățile juridice stabilite în țări care nu sunt state participante și care primesc finanțare din partea PRIMA-IS să ofere garanții financiare adecvate.

7. Uniunea încheie cu țările terțe acorduri care să permită protejarea intereselor financiare ale Uniunii.” ;

(8) Articolul 8 se modifică după cum urmează:

(a) alineatul (1) se înlocuiește cu următorul text:

„1. Sub rezerva unei evaluări *ex ante* pozitive a PRIMA-IS în conformitate cu articolul 154 alineatul (3) din Regulamentul (UE, Euratom) 2018/1046 și a furnizării de garanții financiare adecvate în conformitate cu articolul 62 alineatul (1) litera (c) punctul (vi) din regulamentul respectiv, Comisia încheie, în numele Uniunii, un Acord-cadru de parteneriat financiar și acorduri de contribuție cu PRIMA-IS.”

(b) la alineatul (2), prima teză se înlocuiește cu următorul text:

„Acordul-cadru de parteneriat financiar menționat la alineatul (1) din prezentul articol se încheie în conformitate cu articolul 130 din Regulamentul (UE, Euratom) 2018/1046.”;

(9) La articolul 9, se adaugă următorul alineat (3):

„3. Decizia Comisiei de a opri definitiv, de a reduce proporțional sau de a suspenda contribuția financiară a Uniunii nu împiedică rambursarea costurilor eligibile suportate deja de statele participante înainte de notificarea deciziei către PRIMA IS.”;

(10) Articolul 10 se modifică după cum urmează:

(a) alineatul (1) se înlocuiește cu următorul text:

„1. Auditurile *ex post* ale cheltuielilor privind acțiunile indirecte în temeiul Regulamentului (UE) nr. 1291/2013 se efectuează de PRIMA-IS în conformitate cu articolul 29 din regulamentul respectiv.”;

(b) se introduce următorul alineat (1a):

„1 a. Auditurile cheltuielilor privind acțiunile indirecte în temeiul Regulamentului (UE) 2021/695 se efectuează de PRIMA IS în conformitate cu articolul 53 din Regulamentul (UE) 2021/695, ca parte a acțiunilor indirecte ale programului Orizont Europa, în special în conformitate cu strategia de audit menționată la articolul 53 alineatul (2) din regulamentul respectiv.”;

(11) Articolul 11 se modifică după cum urmează:

(a) se introduce următorul alineat (3a):

„3 a. Parchetul European (EPPO) este împuternicit, în conformitate cu Regulamentul (UE) 2017/1939 al Consiliului[[27]](#footnote-28), să investigheze și să urmărească penal infracțiunile care afectează interesele financiare ale Uniunii, astfel cum se prevede la articolul 4 din regulamentul respectiv.” ;

(b) alineatul (4) se înlocuiește cu următorul text:

„4. Fără a aduce atingere alineatelor (1) – (3a), contractele, acordurile de grant și deciziile de grant care rezultă din punerea în aplicare a prezentei decizii conțin dispoziții care împuternicesc în mod expres Comisia, PRIMA-IS, Curtea de Conturi, EPPO și OLAF să efectueze astfel de audituri și investigații în conformitate cu competențele lor. În cazul în care punerea în aplicare a unei acțiuni este externalizată sau subdelegată, în totalitate sau parțial, sau în cazul în care se impune atribuirea unui contract de achiziții publice sau de sprijin financiar unui terț, contractul, acordul de grant sau decizia de grant includ obligația contractantului sau a beneficiarului de a impune oricărei părți terțe implicate acceptarea explicită a acestor competențe ale Comisiei, ale PRIMA-IS, ale Curții de Conturi, ale EPPO și ale OLAF.”;

(c) se introduce următorul alineat (4a):

„4a. PRIMA-IS acordă Curții de Conturi naționale a fiecărui stat participant, la cererea lor, acces la toate informațiile legate de contribuțiile naționale ale statului participant respectiv, inclusiv la informațiile în format electronic, necesare pentru efectuarea auditurilor.”;

(d) alineatul (5) se înlocuiește cu următorul text:

„5. În cadrul punerii în aplicare a PRIMA, statele participante iau măsurile legislative, de reglementare, administrative sau de altă natură necesare pentru a proteja interesele financiare ale Uniunii, în special pentru a asigura recuperarea în întregime a oricărei sume datorate Uniunii în conformitate cu Regulamentul (UE, Euratom) 2018/1046.”;

(12) Se introduce următorul articol 11a:

*„Articolul 11a*

**Accesul la rezultate și la informații privind propunerile**

1. PRIMA-IS asigură Comisiei acces la toate informațiile legate de acțiunile indirecte pe care le finanțează. Aceste informații includ contribuțiile și rezultatele beneficiarilor care participă la acțiuni indirecte sau orice altă informație considerată necesară pentru elaborarea, punerea în aplicare, monitorizarea și evaluarea politicilor sau programelor Uniunii sau, dacă este cazul, ale statelor participante.

2. În scopul elaborării, al punerii în aplicare, al monitorizării și al evaluării politicilor sau programelor Uniunii, PRIMA-IS furnizează Comisiei informațiile cuprinse în propunerile prezentate. Această dispoziție se aplică *mutatis mutandis* statelor participante în ceea ce privește propunerile care includ solicitanți stabiliți pe teritoriile lor respective.”;

(13) La articolul 12, alineatele (2) – (5) se înlocuiesc cu următorul text:

„2. PRIMA-IS este guvernată de Consiliul director, în care sunt reprezentate toate statele participante. Consiliul director este organul decizional al PRIMA-IS.

După obținerea aprobării din partea Comisiei, Consiliul director adoptă:

|  |  |
| --- | --- |
| (a) | programul anual de lucru; |
| (b) | principiile comune menționate la articolul 6 alineatul (9); |
| (c) | cerințele de raportare ale statelor participante la PRIMA-IS. |

Consiliul director verifică dacă condițiile prevăzute la articolul 1 alineatul (3) și la articolul 4 alineatul (1) litera (c) sunt îndeplinite și informează Comisia în consecință.

Consiliul director aprobă participarea la PRIMA a oricărei țări terțe care nu este asociată la programul Orizont 2020 sau Orizont Europa, în afara celor enumerate la articolul 1 alineatul (2), după examinarea relevanței participării sale pentru îndeplinirea obiectivelor PRIMA.

Fiecare stat participant are dreptul la un vot în Consiliul director. Deciziile se iau prin consens. În cazul în care nu se ajunge la consens, Consiliul director ia decizii cu o majoritate de cel puțin 75 % din voturile valabil exprimate.

Uniunea, reprezentată de Comisie, este invitată la toate reuniunile Consiliului director în calitate de observator și poate lua parte la discuții. Ei i se vor transmite toate documentele necesare.

3. Consiliul director stabilește numărul membrilor Comitetului director, care nu poate fi mai mic de cinci, și îi desemnează. Comitetul director monitorizează activitatea directorului și consiliază Consiliul director cu privire la punerea în aplicare a PRIMA de către Secretariat. În special, el elaborează orientări cu privire la executarea bugetului anual și punerea în aplicare a programului anual de lucru.

4. Consiliul director instituie Secretariatul PRIMA-IS drept organ executiv al PRIMA.

Secretariatul:

|  |  |  |
| --- | --- | --- |
| (a) |  | pune în aplicare programul anual de lucru; |
| (b) |  | acordă sprijin celorlalte organisme ale PRIMA-IS; |
| (c) |  | monitorizează și raportează cu privire la punerea în aplicare a PRIMA; |
| (d) |  | gestionează contribuția financiară a Uniunii menționată la articolul 3 alineatul (1) și contribuțiile financiare ale statelor participante și raportează cu privire la utilizarea lor; |
| (e) |  | crește vizibilitatea PRIMA prin promovare și comunicare; |
| (f) |  | comunică cu Comisia în conformitate cu acordul-cadru de parteneriat financiar menționat la articolul 8; |
| (g) |  | asigură transparența activităților PRIMA. |

5. Consiliul director numește un comitet științific consultativ format din experți independenți renumiți, competenți în domenii relevante pentru PRIMA. Consiliul director stabilește numărul membrilor Comitetului științific consultativ și modalitățile de numire a acestora în conformitate cu articolul 49 din Regulamentul (UE) 2021/695.”;

(14) Articolul 14 se înlocuiește cu următorul text:

*„Articolul 14*

**Monitorizare și evaluare**

1. Activitățile PRIMA se monitorizează în permanență și fac obiectul unor revizuiri periodice pentru a asigura cel mai mare impact, excelența științifică și cea mai eficace și eficientă utilizare a resurselor. Rezultatele monitorizării și ale revizuirilor periodice contribuie la monitorizarea parteneriatelor europene în cadrul evaluărilor programului Orizont Europa, în temeiul articolelor 50 și 52 din Regulamentul (UE) 2021/695.

2. PRIMA-IS organizează monitorizarea și raportarea continuă a gestionării și a punerii în aplicare a activităților sale, precum și revizuiri periodice ale realizărilor, rezultatelor și impactului acțiunilor indirecte finanțate puse în aplicare în conformitate cu articolul 50 din Regulamentul (UE) 2021/695 și cu anexa III la regulamentul respectiv.

3.Comisia efectuează o evaluare intermediară și o evaluare finală a PRIMA în cadrul evaluărilor Programului Orizont Europa, în conformitate cu articolul 52 din Regulamentul (UE) 2021/695, cu ajutorul unor experți externi independenți selectați pe baza unui proces deschis și transparent.

4. Evaluările intermediare și finale menționate la alineatul (3) examinează modul în care PRIMA își îndeplinește misiunea și obiectivele, acoperă toate activitățile acestuia și evaluează valoarea adăugată europeană, eficacitatea, eficiența, inclusiv deschiderea și transparența sa, relevanța activităților desfășurate, inclusiv în industrie și de către IMM-uri și coerența și complementaritatea acestora cu politicile regionale, naționale și ale Uniunii relevante, inclusiv sinergiile cu alte părți ale Programului Orizont Europa, cum ar fi alte parteneriate, misiuni, clustere și programe tematice sau specifice. În cadrul evaluărilor se ține cont de opiniile părților interesate atât de la nivelul Uniunii, cât și de la nivel național. Ele includ, după caz, o evaluare a celui mai eficace mod de intervenție la nivel de politici pentru eventualele acțiuni viitoare, precum și relevanța și coerența oricărei posibile reînnoiri a PRIMA, având în vedere prioritățile generale la nivel de politici și contextul susținerii cercetării și inovării, inclusiv poziționarea în raport cu alte inițiative sprijinite prin Programul Orizont Europa. Atunci când efectuează aceste evaluări, Comisia ia pe deplin în considerare impactul administrativ asupra PRIMA și încearcă să reducă sarcina administrativă și să se asigure că procesul de evaluare rămâne simplu și pe deplin transparent.

5. Comisia publică și diseminează rezultatele și concluziile evaluărilor menționate la alineatul (3).” ;

(15) Se introduc următoarele articole 14a, 14b și 14c:

*„Articolul 14a*

**Confidențialitate**

Fără a se aduce atingere articolului 11a, PRIMA-IS asigură protecția informațiilor confidențiale a căror divulgare în afara instituțiilor, organismelor, oficiilor sau agențiilor Uniunii are potențialul de a prejudicia interesele PRIMA-IS, ale membrilor săi sau ale participanților la activitățile PRIMA. Astfel de informații confidențiale includ informații personale, comerciale, sensibile neclasificate și clasificate.

*Articolul 14b*

**Conflicte de interese**

1. În îndeplinirea activităților lor, PRIMA-IS, organismele sale, membrii și personalul ei evită orice conflict de interese.

2. PRIMA-IS adoptă norme pentru prevenirea, evitarea și gestionarea conflictelor de interese în ceea ce privește personalul ei, membrii și alte persoane care fac parte din oricare dintre organismele sau grupurile sale din cadrul PRIMA-IS, în conformitate cu articolul 61 din Regulamentul (UE, Euratom) 2018/1046.

3. PRIMA-IS instituie un cod de conduită pentru membrii organismelor sale, care trebuie să includă publicarea declarațiilor privind activitățile profesionale, interesele financiare și conflictele de interese, în conformitate cu normele privind protecția datelor.

*Articolul 14c*

**Acțiuni, activități și angajamente în curs de derulare**

Acțiunile sau activitățile PRIMA-IS sau angajamentele asumate de statele participante menționate în prezenta decizie, inițiate sau asumate în temeiul Regulamentului (UE) nr. 1291/2013, continuă să fie reglementate de dispozițiile regulamentului respectiv, cu excepția cazului în care se prevede altfel în prezenta decizie.”

Articolul 2

**Intrare în vigoare**

Prezenta decizie intră în vigoare în a douăzecea zi de la data publicării în *Jurnalul Oficial al Uniunii Europene*.

Articolul 3

**Destinatari**

Prezenta decizie se adresează statelor membre.

Adoptată la Bruxelles,

 Pentru Parlamentul European Pentru Consiliu

 Președinta Președintele

FIȘĂ FINANCIARĂ LEGISLATIVĂ

Cuprins

1. CADRUL PROPUNERII/INIȚIATIVEI 3

1.1. Titlul propunerii/inițiativei 3

1.2. Domeniul (domeniile) de politică în cauză (*clusterul de programe*) 3

1.3. Propunerea/inițiativa se referă la: 3

1.4. Motivele propunerii/inițiativei 3

1.4.1. Cerința (cerințele) care trebuie îndeplinită (îndeplinite) pe termen scurt sau lung, inclusiv un calendar detaliat pentru punerea în aplicare a inițiativei 3

1.4.2. Valoarea adăugată a intervenției Uniunii (ea poate rezulta din diferiți factori, de exemplu mai buna coordonare, securitatea juridică, o mai mare eficacitate sau complementaritate). În sensul prezentului punct, „valoarea adăugată a intervenției Uniunii” este valoarea ce rezultă din intervenția Uniunii care depășește valoarea ce ar fi fost obținută dacă ar fi acționat doar statele membre. 4

1.4.3. Învățăminte desprinse din experiențele anterioare similare 4

1.4.4. Compatibilitatea și posibila sinergie cu alte instrumente corespunzătoare 5

1.5. Durata și impactul financiar 6

1.6. Modul (modurile) de gestiune preconizat(e) 6

2. MĂSURI DE GESTIUNE 8

2.1. Dispoziții în materie de monitorizare și de raportare 8

2.2. Sistemul (sistemele) de gestiune și de control 8

2.2.1. Justificarea modului (modurilor) de gestiune, a mecanismului (mecanismelor) de punere în aplicare a finanțării, a modalităților de plată și a strategiei de control propuse 8

2.2.2. Informații privind riscurile identificate și sistemul (sistemele) de control intern instituit(e) pentru atenuarea lor 9

2.2.3. Estimarea și justificarea raportului cost-eficacitate al controalelor (raportul „costurile controalelor ÷ valoarea fondurilor aferente gestionate”) și evaluarea nivelurilor preconizate ale riscului de eroare (la plată și la închidere) 9

2.3. Măsuri de prevenire a fraudelor și a neregulilor 9

3. IMPACTUL FINANCIAR ESTIMAT AL PROPUNERII/INIȚIATIVEI 10

3.1. Rubrica din cadrul financiar multianual și linia (liniile) bugetară (bugetare) de cheltuieli afectată (afectate) 10

3.2. Impactul estimat asupra cheltuielilor 11

3.2.1. Sinteza impactului estimat asupra cheltuielilor 11

3.2.2. Sinteza impactului estimat asupra creditelor cu caracter administrativ 13

3.2.3. Contribuțiile terților 15

3.3. Impactul estimat asupra veniturilor 15

FIȘĂ FINANCIARĂ LEGISLATIVĂ

1. CADRUL PROPUNERII/INIȚIATIVEI

1.1. Titlul propunerii/inițiativei

DECIZIE A PARLAMENTULUI EUROPEAN ȘI A CONSILIULUI

de modificare a Deciziei (UE) 2017/1324 în ceea ce privește continuarea participării Uniunii la Parteneriatul în domeniul cercetării și inovării în zona mediteraneeană (PRIMA) în cadrul programului Orizont Europa

1.2. Domeniul (domeniile) de politică în cauză (*clusterul de program*e)

Activitate: Orizont Europa, pilonul II, „Provocări globale și competitivitate industrială europeană”, clusterul (vi) Alimente, bioeconomie, resurse naturale, agricultură și mediu

1.3. Propunerea/inițiativa se referă la:

**o acțiune nouă**

**o acțiune nouă întreprinsă ca urmare a unui proiect-pilot/a unei acțiuni pregătitoare**[[28]](#footnote-29)

**extinderea unei acțiuni existente**

**o fuziune sau o redirecționare a uneia sau mai multor acțiuni către o altă/o nouă acțiune**

1.4. Motivele propunerii/inițiativei

1.4.1. Cerința (cerințele) care trebuie îndeplinită (îndeplinite) pe termen scurt sau lung, inclusiv un calendar detaliat pentru punerea în aplicare a inițiativei

Obiectivul principal al inițiativei este de a sprijini cercetarea și inovarea colaborativă care vor aborda unele provocări determinate de schimbările climatice, de creșterea populației și de urbanizare și vor contribui la dezvoltarea sustenabilă în regiunea mediteraneeană. Inițiativa va oferi soluții inovatoare în domeniul gestionării apei, al agriculturii și al sistemelor alimentare care să contribuie la sănătatea și bunăstarea populației și va contribui la prevenirea conflictelor societale și a migrației în masă în sudul Mediteranei.

Inițiativa va extinde funcționarea activă a parteneriatului PRIMA existent, instituit în temeiul articolului 185 din TFUE prin Decizia 2017/1324 (actul de bază al PRIMA). Actuala perioadă de funcționare a parteneriatului PRIMA este 2018 – 2024, iar contribuția Uniunii este asigurată prin programul Orizont 2020. Prezenta inițiativă va extinde perioada de funcționare activă până în 2027 și va aduce parteneriatul PRIMA în sincronizare cu cadrul financiar multianual (CFM) al Uniunii și cu ciclurile de programare aliniate la CFM ale programelor de C&I.

Extinderea parteneriatului PRIMA va necesita contribuții financiare suplimentare din partea Uniunii și a statelor participante. Se propune ca PRIMA să continue să funcționeze în aceleași domenii tematice (gestionarea apei, agricultură și sisteme alimentare) la același nivel de activități, cu un buget anual de aproximativ 70 de milioane EUR. Contribuția anuală a Uniunii se ridică la aproximativ 35 de milioane EUR, iar statele participante contribuie financiar cu cel puțin aceeași sumă. Statele participante contribuie, în plus, cu contribuții suplimentare în natură (acțiuni de C&I programate și finanțate la nivel național).

Contribuția financiară suplimentară din partea Uniunii, în valoare de 105 de milioane EUR pentru perioada 2025 – 2027, va proveni din programul Orizont Europa, pilonul II „Provocări globale și competitivitate industrială europeană”, clusterul (vi) Alimente, bioeconomie, resurse naturale, agricultură și mediu. Inițiativa respectă noile cerințe privind parteneriatele instituționale introduse prin Regulamentul privind programul Orizont Europa (articolul 10, anexa III și anexa VI), adică, participarea statelor membre depășește minimul de 40 %, PRIMA se încadrează în domeniile prioritare pentru parteneriatul instituțional, iar statele participante și-au exprimat angajamentele pe termen lung față de parteneriat.

Întrucât noua contribuție financiară a Uniunii provine dintr-un program diferit, actul de bază al PRIMA trebuie adaptat la noul cadru de reglementare. Prezenta inițiativă va modifica Decizia 2017/1324, în special pentru a o adapta la Regulamentul (UE) 2021/695 și la Regulamentul (UE, Euratom) 2018/1046. Noul cadru de reglementare trebuie să se reflecte și în acordurile internaționale cu 5 state participante care nu sunt state membre și nici nu sunt asociate la programul Orizont Europa (Algeria, Egipt, Iordania, Liban și Maroc).

Adoptarea deciziei de modificare a actului de bază al PRIMA este prevăzută pentru 2024. În consecință, se vor încheia un nou acord-cadru financiar și un acord de contribuție cu actuala structură dedicată de punere în aplicare a PRIMA (PRIMA-IS). Contribuția Uniunii va fi pusă în aplicare prin trei angajamente anuale pe baza programelor anuale de lucru ale PRIMA în 2025, 2026 și 2027.

Perioada de punere în aplicare a acțiunilor indirecte va fi extinsă până în 2031.

1.4.2. Valoarea adăugată a intervenției Uniunii (ea poate rezulta din diferiți factori, de exemplu mai buna coordonare, securitatea juridică, o mai mare eficacitate sau complementaritate). În sensul prezentului punct, „valoarea adăugată a intervenției Uniunii” este valoarea care rezultă din intervenția Uniunii care depășește valoarea care ar fi fost obținută dacă ar fi acționat doar statele membre.

Se preconizează că articolul 185 al parteneriatului PRIMA va avea impacturi în ceea ce privește excelența activităților de colaborare în domeniul C&I, focalizarea și alinierea sistemelor naționale de C&I și diplomația științifică. Formatul instituțional și participarea UE la parteneriat au impacturi care nu ar putea fi obținute prin alte forme de colaborare la nivel național și printr-un format neinstituționalizat.

PRIMA a demonstrat un impact semnificativ ca levier financiar, a influențat strategiile naționale de C&I, astfel încât acestea să fie aliniate și complementare cu agenda strategică a PRIMA în materie de C&I și a declanșat o reformă a procedurilor de finanțare a C&I în statele participante în care procedurile naționale de finanțare au împiedicat colaborarea științifică. Formatul instituționalizat a permis participarea țărilor neasociate în condiții de egalitate cu alte state participante, ceea ce nu ar fi posibil în parteneriate neinstituționalizate și fără participarea UE.

Valoarea adăugată a UE a fost confirmată de raportul de evaluare intermediară realizat în 2022 de evaluatori externi.

1.4.3. Învățăminte desprinse din experiențele anterioare similare

Parteneriatul PRIMA a demonstrat în primii ani de funcționare că este un instrument eficace pentru colaborarea științifică internațională și diplomația științifică. Raportul de evaluare intermediară a concluzionat că el își atinge obiectivele și că valoarea adăugată a UE este semnificativă. Multe state participante, atât state membre ale UE, cât și țări din afara UE, consideră PRIMA drept un model de colaborare în domeniul C&I care ar putea fi aplicat în viitor în alte domenii tematice, astfel cum s-au exprimat în cadrul reuniunii ministeriale a UpM din 2022, în scrisori către Comisie și în declarații în cadrul reuniunii Consiliului Competitivitate din decembrie 2022.

1.4.4. Compatibilitatea și posibila sinergie cu alte instrumente corespunzătoare

La nivel strategic, parteneriatul PRIMA este compatibil cu prioritățile de politică ale UE, în mod deosebit cu Pactul verde, cu Strategia de adaptare la schimbările climatice, cu Strategia „De la fermă la consumator”, cu Strategia în domeniul bioeconomiei, cu Planul de acțiune pentru economia circulară, cu PAC și cu politicile în domeniul apei.

La nivel de programare, planurile de lucru anuale ale PRIMA sunt bine coordonate cu alte instrumente în materie de C&I relevante, cum ar fi Misiunea pentru protecția solului, Misiunea de adaptare la schimbările climatice sau parteneriatul „Apă pentru toți”. PRIMA este complementar Inițiativei mediteraneene din cadrul programului de lucru Orizont Europa pentru perioada 2023 – 2024.

În perioada de extindere 2025 – 2027, documentele de programare ale PRIMA vor fi corelate cu instrumentele și inițiativele existente, precum și cu noile inițiative relevante care decurg din Planul strategic Orizont Europa pentru perioada 2025 – 2027.

1.5. Durata și impactul financiar

**durată limitată**

*  în vigoare de la [01/01]2025 până la [31/12]2031
*  Impact financiar din 2025 până în 2027 pentru creditele de angajament și din 2025 până în 2031 pentru creditele de plată.

**durată nelimitată**

* Punere în aplicare cu o perioadă de creștere în intensitate din YYYY până în YYYY,
* urmată de o perioadă de funcționare la capacitate maximă.

1.6. Modul (modurile) de gestiune preconizat(e)[[29]](#footnote-30)

**Gestiune directă** asigurată de Comisie

 prin intermediul departamentelor sale, inclusiv al personalului din delegațiile Uniunii;

 prin intermediul agențiilor executive

**Gestiune partajată** cu statele membre

**Gestiune indirectă**, cu delegarea sarcinilor de execuție bugetară:

 țărilor terțe sau organismelor pe care le-au desemnat acestea;

 organizațiilor internaționale și agențiilor acestora (a se preciza);

 BEI și Fondului european de investiții;

 organismelor menționate la articolele 70 și 71 din Regulamentul financiar;

 organismelor de drept public;

 organismelor de drept privat cu misiune de serviciu public, cu condiția să prezinte garanții financiare adecvate;

 organismelor de drept privat dintr-un stat membru care sunt responsabile cu punerea în aplicare a unui parteneriat public-privat și care prezintă garanții financiare adecvate;

 persoanelor cărora li se încredințează executarea unor acțiuni specifice în cadrul PESC, în temeiul titlului V din TUE, și care sunt identificate în actul de bază relevant.

*Dacă se indică mai multe moduri de gestiune, a se furniza detalii suplimentare în secțiunea „Observații”.*

Observații

Structura dedicată de punere în aplicare a PRIMA (PRIMA-IS) este o fundație reglementată de legislația spaniolă și este condusă de Consiliul director care reprezintă statele participante. Comisia Europeană este observator în cadrul Consiliului director.

Contribuția financiară a Uniunii la inițiativă va fi furnizată prin intermediul PRIMA-IS. Statele participante au furnizat garanții financiare individuale prin care acceptă în mod colectiv răspunderea financiară pentru orice pierdere financiară pentru UE până la nivelul contribuției financiare a Uniunii. Aceste garanții financiare vor fi reînnoite de către statele participante pentru perioada 2025 – 2027 după adoptarea actului de bază al PRIMA modificat.

2. MĂSURI DE GESTIUNE

2.1. Dispoziții în materie de monitorizare și de raportare

Actul de bază al PRIMA modificat va alinia normele de monitorizare și raportare la cerințele Regulamentului (UE) 2021/695 și ale Regulamentului (UE, Euratom) 2018/1046.

PRIMA-IS va raporta anual cu privire la activitățile și la îndeplinirea obligațiilor statelor participante.

Comisia va efectua o evaluare intermediară suplimentară în 2025 și evaluarea finală în 2030. Rezultatele acestor evaluări vor fi prezentate Parlamentului European și Consiliului.

2.2. Sistemul (sistemele) de gestiune și de control

2.2.1. Justificarea modului (modurilor) de gestiune, a mecanismului (mecanismelor) de punere în aplicare a finanțării, a modalităților de plată și a strategiei de control propuse

Parteneriatul PRIMA în perioada de extindere 2025 – 2027 va continua să fie pus în aplicare prin gestiune indirectă. Acest mod este justificat ca mod de punere în aplicare pentru parteneriatele public-public cu contribuții financiare și în natură din partea statelor participante.

Bugetul PRIMA va fi pus în aplicare de PRIMA-IS existentă. Înainte de încheierea noului Acord de transfer de fonduri, Comisia va verifica dacă PRIMA-IS continuă să îndeplinească cerințele Regulamentului (UE, Euratom) 2018/1046 privind managementul financiar și cadrul de control intern și ce modificări trebuie efectuate actualului Acord de delegare.

Bugetele anuale vor fi puse în aplicare prin intermediul unor planuri de lucru anuale care vor fi examinate și aprobate de Comisie.

Comisia va asigura faptul că normele aplicabile PRIMA respectă pe deplin cerințele Regulamentului financiar.

Măsurile de monitorizare, inclusiv prin supravegherea de către Uniune a guvernanței Parteneriatului, precum și măsurile de raportare, vor asigura faptul că serviciile Comisiei pot îndeplini cerințele privind responsabilitatea, atât în fața Colegiului, cât și a autorității bugetare.

Cadrul de control intern al PRIMA-IS pentru punerea în aplicare a PRIMA se bazează pe:

• punerea în aplicare a standardelor de control intern care oferă garanții cel puțin echivalente cu cele ale Comisiei;

• procedurile de selectare a celor mai bune proiecte prin intermediul unei evaluări independente și încheierea de acorduri de grant;

• gestionarea proiectelor și a contractelor pe întreaga durată a fiecărui proiect;

• controale *ex ante* ale cererilor de plată, inclusiv primirea de certificate de audit și certificarea *ex ante* a metodologiilor privind costurile;

• audituri *ex post* pe un eșantion de cereri de plată, ca parte a auditurilor *ex post* din cadrul programului Orizont Europa;

• evaluarea științifică a rezultatelor proiectelor.

2.2.2. Informații privind riscurile identificate și sistemul (sistemele) de control intern instituit(e) pentru atenuarea lor

(1) Capacitatea structurii de punere în aplicare dedicate PRIMA-IS de a gestiona sumele provenite din bugetul Uniunii și de a proteja interesele financiare ale UE.

Metoda de control va fi în conformitate cu cerințele prevăzute în regulamentele financiare ale UE, în special aceea potrivit căreia Comisia își rezervă dreptul de a opri definitiv, de a reduce sau de a suspenda contribuția sa în cazul în care punerea în aplicare nu este acceptabilă sau adecvată.

(2) Capacitatea statelor participante de a-și finanța contribuțiile la program.

Fondurile UE pot fi eliberate numai pe baza unor dovezi care atestă angajamente financiare anuale naționale și un nivel adecvat al plăților către participanții naționali la proiecte. O altă măsură de siguranță este aceea că finanțarea UE nu poate depăși 50 % din totalul fondurilor publice aferente programului.

2.2.3. Estimarea și justificarea raportului cost-eficacitate al controalelor (raportul „costurile controalelor ÷ valoarea fondurilor aferente gestionate”) și evaluarea nivelurilor preconizate ale riscului de eroare (la plată și la închidere)

Întrucât normele de participare ale programului Orizont Europa aplicabile PRIMA sunt similare cu cele pe care Comisia le va utiliza în programul său de lucru, se poate preconiza că marja de eroare va fi similară cu cea prevăzută de Comisie pentru programul Orizont Europa, și anume, să ofere o asigurare rezonabilă că riscul de eroare pe parcursul perioadei multianuale de cheltuieli se va situa, anual, în intervalul 2 – 5 %.

A se vedea fișa financiară legislativă a programului Orizont Europa pentru detalii complete privind rata de eroare preconizată cu privire la participanți.

2.3. Măsuri de prevenire a fraudelor și a neregulilor

*A se preciza măsurile de prevenire și de protecție existente sau preconizate, de exemplu din strategia antifraudă.*

Comisia va asigura faptul că PRIMA-IS aplică proceduri de luptă împotriva fraudei în toate etapele procesului de gestionare.

Propunerile pentru Orizont Europa au fost realizate astfel încât să minimizeze posibilitatea de fraudă și au făcut obiectul evaluării impactului lor. În ansamblu, este necesar ca măsurile propuse să aibă un impact pozitiv în lupta împotriva fraudei, în special în ceea ce privește accentul mai mare asupra auditului bazat pe risc și consolidarea evaluării științifice și a controlului.

La punerea în aplicare a acțiunilor finanțate în temeiul prezentului regulament, Comisia va asigura luarea măsurilor corespunzătoare pentru a se garanta protejarea intereselor financiare ale Uniunii prin aplicarea de măsuri preventive împotriva fraudei, a corupției și a oricăror alte activități ilegale, prin controale eficace și, în cazul în care se constată nereguli, prin recuperarea sumelor plătite în mod necuvenit, precum și, dacă este necesar, prin sancțiuni eficace, proporționale și disuasive.

Curtea de Conturi are competența de a efectua audituri, atât pe bază de documente, cât și la fața locului, în ceea ce privește toți beneficiarii de granturi, contractanții și subcontractanții care au primit fonduri din partea Uniunii în cadrul programului.

Oficiul European de Luptă Antifraudă (OLAF) poate efectua controale și inspecții la fața locului vizând operatorii economici care beneficiază direct sau indirect de o astfel de finanțare, în conformitate cu procedurile prevăzute în regulament.

3. IMPACTUL FINANCIAR ESTIMAT AL PROPUNERII/INIȚIATIVEI

3.1. Rubrica din cadrul financiar multianual și linia (liniile) bugetară (bugetare) de cheltuieli afectată (afectate)

|  |  |  |  |
| --- | --- | --- | --- |
| Rubrica din cadrul financiar multianual | Linia bugetară | Tip de cheltuieli | Contribuție  |
| **Rubrica 1****Piața unică, inovare și sectorul digital – Orizont Europa** | Dif./Nedif.[[30]](#footnote-31) | din partea țărilor AELS[[31]](#footnote-32) | din partea țărilor candidate[[32]](#footnote-33) | din partea țărilor terțe | în sensul articolului 21 alineatul (2) litera (b) din Regulamentul financiar  |
| 1 | 01 02 02 60 – clusterul (vi) Alimente, bioeconomie, resurse naturale, agricultură și mediu | Dif. | DA | DA | DA | DA |

3.2. Impactul estimat asupra cheltuielilor

3.2.1. Sinteza impactului estimat asupra cheltuielilor

milioane EUR (cu trei zecimale)

|  |  |  |
| --- | --- | --- |
| **Rubrica din cadrul financiar multianual**  | **1** | **Piața unică, inovare și sectorul digital – Orizont Europa –**Clusterul (vi) Alimente, bioeconomie, resurse naturale, agricultură și mediu |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2021** | **2022** | **2023** | **2024** | **2025** | **2026** | **2027** | ***După 2027*** | **TOTAL** |
| Credite operaționale (repartizate în funcție de liniile bugetare menționate la punctul 3.1)  | Angajamente[[33]](#footnote-34) | (1) |  |  |  |  | 34,100 | 34,100 | 36,800 | 0 | **105,000** |
| Plăți[[34]](#footnote-35) | (2) |  |  |  |  | 1,200 | 20,940 | 20,940 | 61,920 | **105,000** |
| Credite cu caracter administrativ finanțate din bugetul programului[[35]](#footnote-36)  | Angajamente = Plăți | (3) |  |  |  |  | 0,147 |  0,097  | 0,097 | 0 | 0,341  |
| **TOTAL credite pentru bugetul programului** | Angajamente | = 1 + 3 |  |  |  |  | 32,247 | 34,197 | 36,897 | 0 | **105,341** |
| Plăți | = 2 + 3 |  |  |  |  | 1,347  | 21,037 | 21,037  | 61,920  |  105,341 |

|  |  |  |
| --- | --- | --- |
| **Rubrica din cadrul financiar multianual**  | 7 | „Cheltuieli administrative” |

milioane EUR (cu trei zecimale)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2021** | **2022** | **2023** | **2024** | **2025** | **2026** | **2027** | ***După 2027*** | **TOTAL** |
| Resurse umane  | - | - | - | - |  |  |  |  |  |
| Alte cheltuieli administrative  | **-** | **-** | **-** | **-** |  |  |  |  |  |
| **TOTAL credite în cadrul RUBRICII 7 din cadrul financiar multianual** | (Total angajamente = Total plăți) | **-** | **-** | **-** | **-** |  |  |  |  |  |

milioane EUR (cu trei zecimale)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  | **2021** | **2022** | **2023** | **2024** | **2025** | **2026** | **2027** | ***După 2027*** | **TOTAL** |
| **TOTAL credite pentru RUBRICILE** din cadrul financiar multianual | Angajamente |  |  |  |  | 34,250 | 34,201 | 36,902 | 0 | 105,353 |
| Plăți |  |  |  |  | 1,350  | 21,041 | 21,042  | 61,920  | 105,353 |

3.2.2. Sinteza impactului estimat asupra creditelor cu caracter administrativ

* 🞎 Propunerea/inițiativa nu implică utilizarea de credite cu caracter administrativ
* ⌧ Propunerea/inițiativa implică utilizarea de credite cu caracter administrativ, conform explicațiilor de mai jos:

milioane EUR (cu trei zecimale)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ani** | **2021** | **2022** | **2023** | **2024** | **2025** | **2026** | **2027** | **TOTAL** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **RUBRICA 7** **din cadrul financiar multianual** |  |  |  |  |  |  |  |  |
| Resurse umane  |  |  |  |  |  |  |  |  |
| Alte cheltuieli administrative  |  |  |  |  |  |  |  |  |
| **Subtotal RUBRICA 7** **din cadrul financiar multianual**  |  |  |  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **În afara RUBRICII 7**[[36]](#footnote-37) **din cadrul financiar multianual**  |  |  |  |  |  |  |  |  |
| Resurse umane  |  |  |  |  | 0,091 | 0,091 | 0,091 | **0,273** |
| Alte cheltuieli cu caracter administrativ |  |  |  |  | 0,056 | 0,006 | 0,006 | **0,068** |
| **Subtotal în afara RUBRICII 7** **din cadrul financiar multianual**  |  |  |  |  | 0,147 | 0,097 | 0,097 | **0,341** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **TOTAL** |  |  |  |  | **0,147** | **0,097** | **0,097** | **0,341** |

Necesarul de credite pentru resursele umane și pentru alte cheltuieli cu caracter administrativ va fi acoperit de creditele direcției generale (DG) respective care sunt deja alocate pentru gestionarea acțiunii și/sau au fost redistribuite intern în cadrul DG-ului respectiv, completate, după caz, cu resurse suplimentare care ar putea fi alocate DG-ului care gestionează acțiunea în cadrul procedurii anuale de alocare și ținând seama de constrângerile bugetare.

3.2.2.1. Necesarul de resurse umane estimat

*  Propunerea/inițiativa nu implică utilizarea de resurse umane.
*  Propunerea/inițiativa implică utilizarea de resurse umane, conform explicațiilor de mai jos[[37]](#footnote-38)

*Estimări exprimate în unități de echivalent normă întreagă*

|  |  |  |  |  |  |  |  |
| --- | --- | --- | --- | --- | --- | --- | --- |
| **Ani** | **2021** | **2022** | **2023** | **2024** | **2025** | **2026** | **2027** |
| **□ Posturi din schema de personal (funcționari și agenți temporari)** |
| Sediu central și reprezentanțele Comisiei |  |  |  |  |  |  |  |
| Delegații | - | - | - | - | - | - | - |
| Cercetare | - | - | - | - | - | - | - |
| **□ Personal extern (în echivalent normă întreagă: FTE) - AC, AL, END, INT și JED** [[38]](#footnote-39)Rubrica 7 |
| Finanțare de la RUBRICA 7 din cadrul financiar multianual | - la sediul central | - | - | - | - | - | - | - |
| - în delegații  | - | - | - | - | - | - | - |
| Finanțare din bugetul programului[[39]](#footnote-40) | - la sediul central | - | - | - | - |  |  |  |
| - în delegații  | - | - | - | - | - | - | - |
| Cercetare | - | - | - | - | 1 | 1 | 1 |
| Altele (precizați) | - | - | - | - | - | - | - |
| **TOTAL** | - | - | - | - | 1 | 1 | 1 |

Necesarul de resurse umane va fi asigurat din efectivele de personal ale DG-ului în cauză alocate deja pentru gestionarea acțiunii și/sau redistribuite intern în cadrul DG-ului, completate, după caz, cu resurse suplimentare ce ar putea fi acordate DG-ului care gestionează acțiunea în cadrul procedurii anuale de alocare și ținând seama de constrângerile bugetare.

Descrierea sarcinilor care trebuie efectuate:

|  |  |
| --- | --- |
| Funcționari și personal temporar | nu se aplică |
| Personal extern | Responsabil de politici pentru supravegherea programelor și orientarea politicilor, precum și pentru sarcinile administrative și responsabilitățile Comisiei în materie de evaluare/guvernanță. Reprezentarea Comisiei Europene în toate organismele decizionale ale parteneriatului (Consiliul director al PRIMA-IS) și asigurarea conformității cu actul de bază și cu politicile UE. |

3.2.3. Contribuțiile terților

Propunerea/inițiativa:

*  nu prevede cofinanțare din partea terților
*  prevede cofinanțare din partea terților, estimată mai jos:

Credite în milioane EUR (cu trei zecimale)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ani** | **2021** | **2022** | **2023** | **2024** | **2025** | **2026** | **2027** | **TOTAL** |
| Statele participante |  |  |  |  | 35,000 | 35,000 | 35,000 | 105,000 |
| TOTAL credite cofinanțate  |  |  |  |  | 35,000 | 35,000 | 35,000 | 105,000 |

3.3. Impactul estimat asupra veniturilor

*  Propunerea/inițiativa nu are impact financiar asupra veniturilor.
*  Propunerea/inițiativa are următorul impact financiar:
	+ -  asupra resurselor proprii
		-  asupra altor venituri

vă rugăm să precizați dacă veniturile sunt alocate unor linii de cheltuieli 

milioane EUR (cu trei zecimale)

|  |  |
| --- | --- |
| Linia bugetară pentru venituri: | Impactul propunerii/inițiativei[[40]](#footnote-41) |
| **2021** | **2022** | **2023** | **2024** | **2025** | **2026** | **2027** |
| Articolul …………. |  |  |  |  |  |  |  |

Pentru veniturile alocate, a se preciza linia (liniile) bugetară (bugetare) de cheltuieli afectată (afectate).

Alte observații (de exemplu, metoda/formula utilizată pentru calcularea impactului asupra veniturilor sau orice alte informații).

1. Decizia (UE) 2017/1324 a Parlamentului European și a Consiliului din 4 iulie 2017 privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre (JO L 185, 18.7.2017, p. 1). [↑](#footnote-ref-2)
2. Evaluare intermediară a Parteneriatului în domeniul cercetării și inovării în zona mediteraneeană (PRIMA)

COM(2023) 285 final [↑](#footnote-ref-3)
3. https://commission.europa.eu/strategy-and-policy/priorities-2019-2024/european-green-deal\_en [↑](#footnote-ref-4)
4. Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor: O Strategie „De la fermă la consumator” pentru un sistem alimentar echitabil, sănătos și ecologic, COM(2020)381 final. [↑](#footnote-ref-5)
5. Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor: Construirea unei Europe reziliente la schimbările climatice – Noua Strategie a UE privind adaptarea la schimbările climatice, COM/2021/82 final. [↑](#footnote-ref-6)
6. Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor: Calea către o planetă sănătoasă pentru toți. Plan de acțiune al UE: „Către reducerea la zero a poluării aerului, apei și solului”, COM/2021/400 final. [↑](#footnote-ref-7)
7. O bioeconomie durabilă pentru Europa: consolidarea legăturilor dintre economie, societate și mediu, COM/2018/673 final. [↑](#footnote-ref-8)
8. Misiunile UE în cadrul programului Orizont Europa (europa.eu) [↑](#footnote-ref-9)
9. Regulamentul (UE) 2021/695 al Parlamentului European și al Consiliului din 28 aprilie 2021 de instituire a programului-cadru pentru cercetare și inovare Orizont Europa, de stabilire a normelor sale de participare și de diseminare și de abrogare a Regulamentelor (UE) nr. 1290/2013 și (UE) nr. 1291/2013. [↑](#footnote-ref-10)
10. UfM-Ministerial-Declaration-RI-EN-270622.pdf (ufmsecretariat.org) [↑](#footnote-ref-11)
11. Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei, JO L 327, 22.12.2000. [↑](#footnote-ref-12)
12. Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor: Un nou Plan de acțiune privind economia circulară pentru o Europă mai curată și mai competitivă, COM(2020)98 final. [↑](#footnote-ref-13)
13. joint\_communication\_renewed\_partnership\_southern\_neighbourhood.pdf (europa.eu) [↑](#footnote-ref-14)
14. Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor privind Abordarea globală a cercetării și a inovării: Strategia Europei privind cooperarea internațională într-o lume în schimbare, COM(2021)252 final. [↑](#footnote-ref-15)
15. Parteneriatele europene în cadrul programului Orizont Europa (europa.eu) [↑](#footnote-ref-16)
16. Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1). [↑](#footnote-ref-17)
17. Evaluare intermediară a Parteneriatului în domeniul cercetării și inovării în zona mediteraneeană (PRIMA), COM(2023) 285 final [↑](#footnote-ref-18)
18. Avizul Comitetului Economic și Social European privind „Propunerea de Decizie a Parlamentului European și a Consiliului privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre” [COM(2016) 662 final – 2016/0325 (COD)], C 125, 21.4.2017, p. 80. [↑](#footnote-ref-19)
19. Decizia (UE) 2017/1324 a Parlamentului European și a Consiliului din 4 iulie 2017 privind participarea Uniunii la Parteneriatul în domeniul cercetării și inovării în zona mediteraneeană (PRIMA) derulat în comun de mai multe state membre (JO L 185, 18.7.2017, p. 1). [↑](#footnote-ref-20)
20. COM(2023)285 final [↑](#footnote-ref-21)
21. Decizia (UE) 2021/764 a Consiliului din 10 mai 2021 de instituire a programului specific de implementare a Programului-cadru pentru cercetare și inovare Orizont Europa și de abrogare a Deciziei 2013/743/UE (JO L 167I, 12.5.2021, p. 1). [↑](#footnote-ref-22)
22. Regulamentul (UE) nr. 1291/2013 al Parlamentului European și al Consiliului din 11 decembrie 2013 de instituire a Programului-cadru pentru cercetare și inovare (2014-2020) – Orizont 2020 și de abrogare a Deciziei nr. 1982/2006/CE (JO L 347, 20.12.2013, p. 104) [↑](#footnote-ref-23)
23. Regulamentul (UE) 2021/695 al Parlamentului European și al Consiliului din 28 aprilie 2021 de instituire a programului-cadru pentru cercetare și inovare Orizont Europa, de stabilire a normelor sale de participare și de diseminare și de abrogare a Regulamentelor (UE) nr. 1290/2013 și (UE) nr. 1291/2013 (JO L 170, 12.5.2021, p. 1). [↑](#footnote-ref-24)
24. Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1). [↑](#footnote-ref-25)
25. Regulamentul (UE) 2021/695 al Parlamentului European și al Consiliului din 28 aprilie 2021 de instituire a programului-cadru pentru cercetare și inovare Orizont Europa, de stabilire a normelor sale de participare și de diseminare și de abrogare a Regulamentelor (UE) nr. 1290/2013 și (UE) nr. 1291/2013 (JO L 170, 12.5.2021, p. 1). [↑](#footnote-ref-26)
26. Decizia (UE) 2021/764 a Consiliului din 10 mai 2021 de instituire a programului specific de implementare a Programului-cadru pentru cercetare și inovare Orizont Europa și de abrogare a Deciziei 2013/743/UE (JO L 167I, 12.5.2021, p. 1). [↑](#footnote-ref-27)
27. Regulamentul (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European (EPPO) (JO L 283, 31.10.2017, p. 1). [↑](#footnote-ref-28)
28. Astfel cum se menționează la articolul 58 alineatul (2) litera (a) sau (b) din Regulamentul financiar. [↑](#footnote-ref-29)
29. Explicații detaliate privind modurile de gestiune, precum și trimiterile la Regulamentul financiar sunt disponibile pe site-ul de internet BudgWeb: https://myintracomm.ec.europa.eu/budgweb/EN/man/budgmanag/Pages/budgmanag.aspx [↑](#footnote-ref-30)
30. Dif. = credite diferențiate / Nedif. = credite nediferențiate. [↑](#footnote-ref-31)
31. AELS: Asociația Europeană a Liberului Schimb. [↑](#footnote-ref-32)
32. Țările candidate și, după caz, țările potențial candidate din Balcanii de Vest. [↑](#footnote-ref-33)
33. Angajamentele pentru anii 2025 și 2026 includ fiecare câte 1,2 milioane EUR pentru costurile administrative PRIMA. Angajamentele pentru anul 2027 includ 1,2 milioane EUR pentru 2027 și 2,7 milioane EUR pentru costurile administrative PRIMA post-2027. [↑](#footnote-ref-34)
34. Plățile pentru anii 2026 și 2027 includ fiecare câte 1,2 milioane EUR pentru costurile administrative PRIMA. Plățile efectuate post-2027 includ 2,7 milioane EUR pentru costurile administrative PRIMA post-2027. [↑](#footnote-ref-35)
35. Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă, cercetare directă. Acoperă administrarea acțiunilor desfășurate în cadrul programului Orizont Europa. Costurile ENI sunt stabilite pe baza costului mediu anual care urmează să fie utilizat începând cu 2023 pentru salariile personalului contractual (0,091 EUR), incluzând alte costuri administrative (0,029 EUR) referitoare la clădiri și IT pentru personalul din domeniul cercetării indirecte. Indicarea nevoilor de personal din direcțiile generale ale Comisiei are de asemenea un caracter orientativ și neobligatoriu. [↑](#footnote-ref-36)
36. Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă, cercetare directă. [↑](#footnote-ref-37)
37. Indicarea nevoilor de personal din direcțiile generale ale Comisiei are de asemenea un caracter orientativ și neobligatoriu. [↑](#footnote-ref-38)
38. AC = agent contractual; AL = agent local; END = expert național detașat; INT = lucrător temporar; JPD = tânăr profesionist în delegații. [↑](#footnote-ref-39)
39. Subplafonul pentru personal extern acoperit din creditele operaționale (fostele linii „BA”). [↑](#footnote-ref-40)
40. În ceea ce privește resursele proprii tradiționale (taxe vamale, cotizații pentru zahăr), sumele indicate trebuie să fie sume nete, și anume, sume brute după deducerea unei cote de 20 % pentru costurile de colectare. [↑](#footnote-ref-41)